Ünnern Streek is dat Resultat vun de Studie, dat de Plaan, den Ring vullstännig to sluten, grundsätzlich Sinn maken de un ok ümtosetten weer. För twee vun de oorsprünglichen Trassen gifft de Bericht den Raat to’n Utplanen. Beide Trassen verbinnt dat Autobahndreeeck München-Süüdwest mit ünnerscheeedliche Afsneden vun de A 995 un seht en Tunnel ünner den Oort Krailling mit dat Würmdaal vör. För beide Strecken warrt Bokosten in Hööch vun ruchweg 1,2 Milliarden Euro afschätzt. Politisch is de Utbo ümstreden. De bayerische Ministerpräsident Horst Seehofer hett in’n Juni 2010 dat Projekt stoppt.